Exqrch/javanese-Komodo-pixelgpt huggingface dataset:
Surat iki dumadi saka 8 ayat lan éwoning surat-surat Makkiyah, diturunaké sawisé surat Al Kautsar
Dijenengaké "At-Takaatsur" (megah-megahan) dijupuk saka tembung "At-Takaatsur" kang ana ing ayat pisanan surat iki
Pepnginan manungsa kanggo urip megah-megahan sajeroning babagan kadonyan, kerep nglalèkaké saka tujuwan uripé
Manungsa nembé éling marang kesalahané nalika maut teka; manungsa bakal ditakoni ing akhirat ngenani nikmat kang dibangga-banggakaké
﴿﴾ ﴿﴾ ﴿﴾ ﴿﴾ ﴿﴾ ﴿﴾ ﴿﴾ ﴿﴾ Alih aksara
Bismi Al-lahi al-r-Rahmani -al-r- Rahimi Cathetan: Aksara warna abang ora diunèkaké.
Puputan (perang) Puputan iku istilah asal saka tembung puput sing tegesé copot/pedhot/entèk/mati
Puputan tegesé perang nagnti mati, yakuwi kabèh wong sing ana saka kabèh kasta wajib nglawan kanthi ngurbanaké jiwa lan raga
Perang Puputan sing misuwur ing Bali, antarané diayahi déning Karajan Bulèlèng nalika nglawan kolonial Walanda sawisé Raja Buleleng ngugemi sistem tawan karang (nahan kabèh kapal manca sing labuh ing dhermaga Bulèlèng)
Perang mau dipandhégani déning I Gusti Ngurah Rai kanggo nglawan kolonial Walanda.
Parasara Parasara utawa Palasara iku salah siji paraga wayang putra Bambang Sakri karo Dèwi Sati ing Saptaarga
Ing carita pedhalangan, Parasara uga sinebut Palasara
Parasara artiné sanjata kang ampuh
Tingkah lakuké alus lan bebudèné becik
Saliyané gentur ing tapa brata, Parasara uga prigel ngolah jamu
Kapinterané gawé obat iki sing ndadèkaké Parasara ketemu karo Dewi Durgandini sing nandang lara
Ing siji prau, Parasara lan Durgandini saling asih
Ing tengah kali, kapal pecah
Wong sakloron banjur krama lan manggon ing astana Gajahhoya
Putra-putri saka pecahan kapal
Kapal pecah nalika bebarengan lan penyakité iku banjur dadi paraga-paraga liya sing dadi kadang Wiyasa.
Durgandini Durgandini iku sawijining paraga wayang putri pambarep Prabu Basuketi, raja ing Wiratha saka pramèswari Dèwi Yukti
Adhiné ya iku Durgandana kang banjur dadi raja ajejuluk Prabu Matswapati
Ing pedhalangan, Durgandini nandang lara amis kang banjur nyandhang sebutan "Dewi Rara Amis"
Supaya bisa mari saka larané, Prabu Basuketi akon Durgandini supaya dadi juru dhayung ing kali ngréwangi sapa waé
Ing kali iku Durgandini ketemu karo Parasara kang banjur bisa nambani lan dadi bojoné
Seka jejodhoan iki olèh keturunan Wiyasa
Saliyané putra kandhung iki, Parasara lan Durgandini olèh anak turun saka lelara lan kapal kang pecah nalika bebarengan, Putra-putri iku ya iku: Kejaba iku, Dewi Durgandini uga dadi ibu susu kanggo Bisma, putra Prabu Sentanu
Nalika Wiyasa digawa déning Parasara mulih ing pertapan, Durgandini banjur kadhaup déning Sentanu lan peputra Citragada (Wicitragada) lan Citrawirya (Wicitrawirya).
Holocaust Holocaust (saka basa Yunani: "holokauston" kang tegesé "pisungsung pangurbanan kang diobong "), uga kaloka minangka (Ha)-Shoah (Ibrani: "השואה"), "Churben" (Yiddish: "חורבן") iku genosida sistematis kang dilakoni Jerman Nazi marang warna-warna golongan ètnis, kaagamaan, bangsa, ing jaman Perang Donya II
Bangsa Yahudi ing Éropah minangka kurban-kurban utama sajeroning Holocaust, kang ingaran kaum Nazi minangka "solusi pungkasan masalah Yahudi"
Cacahing kurban Yahudi lumrahé ingaran watara enem yuta jiwa
Genosida kang diciptakaké déning Adolf Hitler iki ditindakaké kanthi cara panémbakan, panyiksan, lan nganggo gas racun, ing sajeroning kampung Yahudi lan Kamp konsèntrasi
Saliyané kaum Yahudi, golongan-golongan liyané kang dianggep kaum Nazi "ora disenengi " antarané bangsa Polen, Ruslan, suku Slavia liyané, panganut agama Katulik Roma, wong cacat, wong cacat méntal, homosèksual, Saksi-Saksi Yehuwa ("Jehovah's Witnesses"), wong kuminis, suku Gipsi (Wong Rom lan Sinti) lan lawan-lawan pulitik
Wong-wong mau uga ditangkep lan dipatèni
Yèn digunggung kalebu wong-wong iki mau cacahing kurban Holocaust bisa nganti 9-11 yuta jiwa.
Jerman Nazi Jerman Nazi utawa Reich Katelu iku ngarujuk mligi mangsa wiwit taun 1933 nganti 1945, nalika Adolf Hitler mimpin nagara Jerman minangka diktator lan nyebaraké ideologi nasional-sosialisme ("Nationalsozialismus")
"Reich" iku tembung Jerman kanggo "karajan"
Disebut karajan katelu amarga karajan pisanan yaiku Kakaisaran Romawi Suci, déné karajan kaloro yaiku Kakaisaran Jerman
Sajeroning periode iki Jerman tuwuh saka nagara kang kalah Perang Donya I nganti dadi salah siji kakuwatan militèr gedhé dhéwé ing donya
Ing ing sajeroning wektu iku uga ditindakaké pulitik rasis kang ngagungaké bangsa Arya lan ora ngajèni ras-ras liya
Mliginé bangsa Yahudi didiskriminasèkaké lan dikumpulaké kanggo dipatèni ing kamp konsèntrasi
Saliyané wong Yahudi kaum Nazi uga ndiskriminasi lan mbesmi bangsa Gipsi (Roma lan Sinti) sarta bangsa Slavia
Jerman Nazi bubar nalika kalah sajeroning Perang Donya II nglawan Uni Soviet lan kakuwatan Sakuthu kang dibawahi Amérika Sarékat
Kasil saka kakalahan iki nagara Jerman banjur dipérang, yaiku Républik Federasi Jerman ing sisih kulon lan Républik Dhémokratis Jerman ing sisih wétan sarta wewengkon ing wétané Kali Oder lan Neisse diwènèhaké marang Polen lan Uni Soviet.
Genosida Genosida iku tindakan pambantaian gedhèn-gedhènan kanthi sistematis marang sawijining bebrayan utawa golongan kanthi maksud numpes (agawé tumpes) bangsa mau
Tembung iki pisanan digunakaké déning siji ahli ukum Polen, Raphael Lemkin, ing taun 1944 sajeroning bukuné "Axis Rule in Occupied Europe" sing dibabar ing Amérikah Sarékat
Tembung iki dijupuk saka basa Yunani γένος "genos" ('ras', 'bangsa' utawa 'rakyat') lan basa Latin "caedere" (rajapati)
Genosida iku salah siji saka papat Pelanggaran HAM abot sing ana sajeroning yurisdiksi "International Criminal Court"
Pelanggaran HAM abot liyané ya iku Kejahatan marang kamanungsan, Kejahatan perang, lan kejahatan Agresi
Miturut Statuta Roma lan Undhang-Undhang no
26 taun 2000 bab Pengadilan HAM, genosida iku "Lelaku sing diayahi kanthi angkah kanggo ngajuraké utawa numpes kabèh utawa sapérangan golongan bangsa, ras, golongan ètnis, golongan agama kanthi cara matèni anggota golongan; ngakibataké siksa fisik utawa mental sing abot marang anggota golongan; nyiptakaké kondhisi kauripan golongan sing agawé kamusnahan kanthi fisik sapérangan utawa sakabèhané; nglakoni tindakan nyegah kalairan sajeroning golongan; mindahaké kanthi peksa bocah-bocah
sajeroning golongan; mindahaké kanthi peksa bocah-bocah saka sawijining golongan menyang golongan liya." Ana uga istilah genosida budaya sing tegesé pembunuhan peradaban kanthi nglarang penggunaan basa saka sawijining golongan utawa suku, ngowahi utawa ngajuraké sajarahé utawa ngajuraké simbul-simbul peradabané.
Surat Al Humazah Tèks
﴿﴾ ﴿﴾ ﴿﴾ ﴿﴾ ﴿﴾ ﴿﴾ ﴿﴾ ﴿﴾ ﴿﴾ Pranala njaba
Praja Sundha Karajan Sundha (669-1579 M), miturut naskah Wangsakerta minangka Karajan kang madeg nggantèkaké Karajan Tarumanagara
Karajan Sundha diyasa Tarusbawa ing taun 591 Caka Sundha (669 M)
Miturut sumber sajarah primer kang asalé saka abad kaping 16, Karajan iki minangka siji Karajan kang nyakup wewengkon kang saiki dadi Provinsi Banten, Jakarta, Provinsi Jawa Kulon, lan pérangan kulon Provinsi Jawa Tengah
Miturut naskah kuna primèr Bujangga Mlanik (kang nyaritakaké lelaku Bujangga Manik, siji pandhita Hindhu Sundha kang ngunjungi papan-papan panggonan suci agama Hindhu ing Pulo Jawa lan Bali ing wiwitan abad kaping 16), kang wektu iki disimpen ing Perpustakalan Boedlian, Oxford University, Inggris wiwit taun 1627), wates Karajan Sundha ing sisih wétan ya iku Ci Pamali ("Sungai Pamali", saiki ingaran minangka Kali Brebes) lan Ci
ingaran minangka Kali Brebes) lan Ci Serayu (kang wektu iki ingaran Kali Serayu) ing Provinsi Jawa Tengah
Tome Pires (1513) sajeroning cathetan perjalanané, "Suma Oriental" (1513 – 1515), nyebutaké wates wewengkon Karajan Sundha ing sisih wétan kaya mangkéné: Miturut Naskah Wangsakerta, wewengkon Karajan Sundha nyakup uga laladan kang wektu iki dadi Provinsi Lampung liwat pernikahan antara kulawarga Karajan Sundha lan Lampung
Lampung dipisahaké saka pérangan liya Karajan Sundha déning Selat Sundha
Hubungan Karajan Sundha karo Éropah
Karajan Sundha wis suwé duwé gegayutan dagang karo bangsa Éropah kaya déné Inggris, Prancis lan Portugis
Karajan Sundha malah naté njalin gegayutan pulitik karo bangsa Portugis
Ing taun 1522, Karajan Sundha napakasmani Perjanjian Sundha-Portugis kang ngéntukaké wong Portugis yasa bètèng lan gudang ing palabuhan Sundha Kelapa
Minangka sesulihé, Portugis dikudokaké mènèhi bantuan militèr marang Karajan Sundha sajeroning ngadhepi serangan saka Demak lan Cirebon (kang misahké diri saka Karajan Sundha)
Sadurungé madeg minangka Karajan kang swatantra, Sundha minangka bawahan Tarumanagara
Raja Tarumanagara kang pungkasan, Sri Maharaja Linggawarman Atmahariwangsa Panunggalan Tirthabumi (mréntah mung sajeroning tilung taun, 666-669 M), krama karo Déwi Glanggasari saka Indraprahasta
Saka Glanggasari, beliau patutan loro, kang kaloroné putri
Déwi Mlanasih, putri sulung, krama karo Tarusbawa saka Sundha, déné kang kaloro, Sobaklanclana, palakrama karo Dapuntahyang Sri Janayasa, kang sabanjuré ngadegaké Karajan Sriwijaya
Sawisé Linggawarman séda, kakuwasan Tarumanagara tumurun marang mantuné, Tarusbawa
Bab iki njalari panguasa Galuh, Wretiklandayun (612-702) ngraman, nglepasaké dhiri saka Tarumanagara, sarta ngadegaké Galuh kang swatantra
Saka pihak Tarumanagara dhéwé, Tarusbawa uga péngin nerusaké Karajan Tarumanagara
Tarusbawa sabanjuré mindahaké kakuwasané menyang Sundha, déné Tarumanagara diowahi dadi bawahané
Beliau dinobataké minangka ratu Sundha ing dina Radité Pon, 9 Suklapaksa, wulan Yista, taun 519 Saka (kira-kira 18 Mèi 669 M)
Sundha lan Galuh iki wewatesan karo tapel wates Karajané ya iku Kali Citarum (Sundha ing sisih kulon, Galuh ing siaih wétan)
Ing ngisor iki pratélan ratu-ratu kang naté mimpin Karajan Sundha miturut naskah Plangéran Wangsakerta (wektu kuwasa ing taun Masehi): Rujukan.
Basa krama Basa krama (uga kaaran subasa lan parikrama) iku basa Jawa kang nganggo tembung krama
Duk nguni, basa krama kapérang telu: wredha krama, kramantara, lan mudha krama, dalah pernahé ana ing dhuwuring basa madya
Saiki, basa krama kapérang loro: basa krama lugu lan krama alus
Tataraning basa krama ana ing sadhuwuring basa ngoko
Basa krama kang lawas kapérang telu: mudha krama, kramantara, lan wredha krama
Basa kramantara lan wredha krama uga diarani basa krama lugu."" Mungguh urutané ana rupa-rupa gumantung pustaka kang kapirid
Cathetan: mungguh ing conto, ater-ater lan panambang ngoko dikandelaké lan digarisi sor lan tembung krama inggil digarisi sor
Basa wredha krama iku basa krama kang nganggo tembung krama mawa ater-ater lan panambang ngoko: "dak-", "ko-", "di-", "-ku", "-mu", "-(n)é", "-(k)aké"
Madyama purusané nganggo tembung "panjenengan sampéyan" utawa "sampéyan", déné utama purusané nganggo tembung "kula"
Panemu liya mratélakaké yèn ing basa werdha krama uga bisa nganggo tembung krama inggil, tembung "ingkang" bisa kawancah dadi "kang", nanging ora bisa nganggo tembung madya kang wancahan: "napa", "nika", "kémawon"
Panganggoning basa wredha krama padatané ing guneming wong tuwa (wredha) marang wong enom
Ing sor iki conto ukara ing basa wredha krama
Basa kramantara (uga diarani basa krama lugu ing buku "Ngéngréngan Kasusastran Djawa I" ) iku basa krama kang nganggo tembung, ater-ater, lan panambang krama
Ater-ater lan panambang krama ana: "dipun-", "-(n)ipun", lan "-(k)aken"
Basa kramantara mèmper basa wredha krama, mung béda ing panganggoning ater-ater lan panambang
Madyama purusané nganggo tembung "keng sarira," déné utama purusané nganggo tembung "kula"."" Panganggoning basa kramantara padatané ing guneming wong-wong kang tatarané (kalungguhané, pangkaté, sekolahé, utawa umuré) padha, priyayi kang pangkat luhur marang priyayi kang pangkat asor kang luwih tuwa, lan wong tuwa marang wong nom kang tanpa pangkat (dudu sadulur)
Ing sor iki conto ukara ing basa kramantara
Basa mudha krama (uga diarani basa krama lugu ing buku "Kawruh Basa" ) iku basa krama kang nganggo tembung krama kanthi woworan tembung krama inggil mawa ater-ater lan panambang krama
Madyama purusané nganggo tembung "panjenengan sampéyan" utawa "panjenengan", déné utama purusané nganggo tembung "kula"."" Panganggoning basa mudha krama padatané ing guneming wong enom (mudha) marang wong tuwa, murid marang guru, priyayi marang priyayi kang pangkat padha lan kang pangkat luhur, Ing sor iki conto ukara ing basa mudha krama
Basa krama kang anyar mung kapérang loro: krama lugu lan krama alus
Basa krama lugu iku basa krama kang tembung-tembung, ater-ater, lan panambangé kabèh krama
Basa krama lugu iki padha karo basa kramantara kang lawas
Ing sor iki conto tulisan ing basa krama lugu.
Mangké sonten, manawi siyos, kula badhé késah dhateng Surabaya
Manawi sampéyan gadhah arta, bok kula dipunsambuti sangu
Badhé nédha Paman, piyambakipun saweg boten gadhah arta
Wonten arta sakedhik, nanging, cariyosipun Paman, sampun kalajeng dipuntumbasaken obat
Saged ta nyebrak sadinten kalih dinten? Conto ing dhuwur mung nganggo tembung krama
Basa krama alus iku basa krama kang tembung-tembung, ater-ater, lan panambangé krama kanthi campuran tembung krama inggil lan krama andhap
Basa krama alus iki padha karo basa mudha krama kang lawas
Ing sor iki conto tulisan ing basa krama alus
Mangké sonten, manawi siyos, "dalem" badhé késah dhateng Surabaya
Manawi panjenengan kagungan arta, bok "dalem" dipunparingi ngampil sangu
Badhé nyuwun Paman, panjenenganipun saweg boten kagungan arta
Wonten arta sakedhik, nanging, pangandikanipun Paman, sampun kalajeng dipunpundhutaken obat
Saged ta nyuwun ngampil sadinten kalih dinten? Conto ing dhuwur nganggo tembung krama, tembung krama inggil ("panjenengan", "kagungan", "paring", "ngampil", "nyuwun", "pangandika", "pundhut", "gerah", lan "asta"), lan tembung krama andhap ("dalem").
Piagam ASEAN Piagam ASEAN iku anggaran dhasar tumrap Perhimpunan Bangsa-bangsa Asia Tenggara (ASEAN)
Dhokumèn iki wis diadopsi sajeroning KTT ASEAN angka 13 ing Singapura, November 2007 lan wiwit lumaku tanggal 15 Dhésèmber 2008
Sacara formal, rencana panyusunan draf dipratélakaké ing KTT ASEAN angka 11 sasi Dhésèmber 2005 ing Kuala Lumpur
Sabanjuré, sepuluh tokoh wigati ASEAN sakasaben nagara anggota (karan ASEAN Eminent Persons Group; Indonesia diwakili déning Ali Alatas) dipatah ngrumusaé naskah rekomendasi kanggo piagam iki
Sajeroning KTT ASEAN angka 12 ing Cebu, Filipina, Januari 2007, sawatara proposal dhasar dipaparaké marang publik
Sawetara iku, para pamimpin ASEAN sarujuk kanggo gawé "tim kerja tingkat tinggi kanggo ngrumusaké Piagam ASEAN" sing anggotané ana sepuluh utusan tingkat senior pamaréntah
Tim iki ketemu kaping 13 sajeroning taun 2007
Sajeroning prosès iki kawicaksanan "ora campur tangan" ("non-interference policy") sing dadi ciri khas ASEAN ora dadi pathokan wigati manèh lan diusulaké gawé badan urusan HAM
Naskah Piagam ASEAN wis disarujuki taun 2007 ing Singapura lan ditapakasmani déning kabèh kepala papréntahan nagara-nagara anggota
Supaya Piagam ASEAN sing pisanan iki lumaku lan ngiket, wis disarujuki supaya kasepuluh nagara anggota kudu ngratifikasi sadurungé pelaksanaan KTT ASEAN angka 14 ing Chiang Mai, Thailand
Piagam iki nembé bakal lumaku 30 hari sawisé "Instrumen Ratifikasi" angka 10 diserahaké marang Sekretaris Jenderal ASEAN (Dr
Tanggal 21 Oktober 2008 kabèh nagara anggota wis ngratifikasi piagam iki, kaya kacetha ing tabel ngisor iki.
Fiksi (film) Fiksi iku sawijining filem Indonesia sing dirilis ing sasi Juni 2008 lan dibintangi Ladya Cheryl, Donny Alamsyah sarta Kinaryosih
Nyaritakaké ngenani wong wadon sing kasmaran, lan kanggo nggayuh iku rila nglakoni tumindak kadurjanan
Alisha (Ladya Cheryl) ora naté ngrasakaké urip ing omahé sing agreng lan adhem, nganti sawijining dina kenal karo Bari (Donny Alamsyah)
Rasa tresna Alisha mau ngowahi sakabèhané la nganggo cara apa waé kanggo nyedhaki lan ngrebut Bari saka tangan Renta (kinaryosih).
Lastri (film) Lastri iku filem sing diadaptasi saka buku Suara Perempuan Tragedi '65 karya Ita F
Disutradarni déning Eros Djarot lan diprodhuksi taun 2008
Film iki minangka debut Marcella Zalianty dadi prodhuser bebarengan karo adhiné, Olivia Zalianty lan omah prodhuksi sing diadegaké nganggo jeneng Keana Production
Film Lastri dibintangi antarané déning Marcella Zalianty, Dwi Sasono, Slamet Rahardjo Djarot, Tio Pakusadewo, Iga Mawarni,Artika Sari Devi lan Lukman Sardi
Nyritakaké ngenani kurban perkosaan pasca prastawa 30 September 1965 kanthi téma utama bab kamurnian cinta lan ajining kamanungsan universal.
Eros Djarot Eros Djarot lair ing Rangkasbitung, Banten, 22 Juli 1950
Eros Djarot budayawan lan uga pulitisi Indonésia
Eros Djarot ya iku adik kandung saka aktor Slamet Rahardjo.
Wong Bosnia Wong Bosnia utawa Bosniak (sajeroning basa asli: "Bošnjaci") iku wong-wong Slavia Kidul katurunan saka sapérangan kang ndunungi kang alih agama dadi Islam ing sajeroning mangsa Karajan Ottoman (abad kaping 15 nganti abad kaping 19)
Wong Bosnia dijenengaké miturut jeneng Bosnia, sawijining nagara ing sisih kulon Balkan
Perlu diwigatèkaké yèn wong-wong kang sadurungé diarani Muslim Bosnia iku wong-wong saka suku Bosnia, nanging ora kabèh Muslim ing tlatah Balkan iku saka suku iki; ana uga golongan Muslim Slavia Kidul kaya déné suku Pomak sarta Muslim non-Slavia kaya suku Albania, suku Turki, lan suku Roma
Nalika iku karan suku Muslim (wiwit taun 1968) kanggo gawé cetha
Sebab jeneng "Muslim" iki tegesé wong saka Bosnia-Herzegovina kang dudu Kroasia utawa Serbia, bebrayan dominan liyané
Amarga wong non Krosia-Serbia iki akèh-akèhé (nanging ora kabèh) nganut agama Islam, mula jenengé banjur dadi "Muslim"
Wong-wong saka suku Bosnia nganggep Bosnia-Herzegovina minangka tanah leluhuré
Mliginé digandhèngaké karo tlatah-tlatah mawa sajarah Krajina Bosnia, Bosnia, Herzegovina, Podrinje lan Sandzak
Nanging jeneng suku Bosnia iki uga ora uwal saka kontroversi
Akèh wong-wong Kroasia lan Serbia nyatakaké yèn kanthi jeneng mau wong "Muslim" (kaya-kaya) ngeklaim kabèh wewengkon Bosnia-Herzegovina, kamangka pedunubg asli Bosnia ora mung dhèwèké baé
Ana watara 2,5 yuta wong-wong suku Bosnia ing saindhenging donya
Akèh-akèhé manggon ing Bosnia-Herzegovina (1.800.000)
Basa kang dianggo ya iku basa Bosnia.
Basa Jepang Basa Nippon (basa Jepang) (Aksara Jawa: ꦧꦱꦤꦶꦥ꧀ꦥꦺꦴꦤ꧀ ꧈ ꦧꦱꦗꦼꦥꦁ ) (日本語; romaji: "Nihongo") iku nagarabasa ing Nippon lan cacahing panyatur 127 yuta wong
Basa Nippon uga dipigunakaké déning sawatara sing ndunungi nagara sing tau ditelukake kaya Korya lan Républik Cina
Basa iki uga bisa dirungokaké ing Amérika Sarékat (Keliforn'yah lan Haway) lan Brasil lantaran pindhahing wong Jepang mrana
Nanging, tedhak turuning wong Jepang sing diarani "nisei" (二世, angkatan kaloro), wis ora wasis basa mau
Basa Jepang kapérang rong wangun ya iku "Hyoujungo" (標準語), carabasa baku, lan "Kyoutsugo" (共通語), carabasa lumrah
"Hyoujungo" iku wangun sing diajaraké ing sekolah lan dipigunakaké ing télépisi lan kabèh kaanan resmi
Basa Nippon duwé limang aksara swara ya iku /a/, /i/, /ɯ/, /e/, dan /o/
Carawaca swara basa Jepang iku kaya mangkene Tulisan basa Nippon
Tulisan basa Nippon asalé saka tulisan basa Cina (漢字/kanji) sing diwanuhaké ing abad kaping papat Masehi
Sadurungé iku, wong Jepang ora duwé tatalaku (Ind: sistem) tulisan dhéwé
Tulisan Jepang kapérang telu: Kaloro aksara pungkasan iku lumrah ingaran kanah lan kaloroné kena prabawa swarajati basa Sangsekreta
Prabawa iki isih bisa dideleng sajeroning urutaning aksara Kanah
Saliyané iku, ana uga sistem alihaksara sing ingaran romaji
Basa Nippon sing kita wanuhi saiki iki, ditulis nganggo campuran aksara Kanji, Hiraganah, lan Katakanah
Kanji dianggo kanggo nyatakaké teges dhasar saka tembung (wujud tembung aran, tembung kriya, tembung kahanan, utawa tembung sandhangan)
Hiraganah ditulis sawisé kanji kanggo ngowahi teges dhasar saka tembung mau, lan ngetrapake karo paugeran paramasastra basa Nippon
Aksara Hiraganah lan Katakanah (kanah) duwé urutan kaya ing ngisor iki, nduwé 46 set aksara
Kaloroné (Hiraganah lan Katakanah) ora duwé teges apa-apa saka awake dhewe kaya déné aksara sajeroning Basa Indonésia lan namung nglambangaké sawijining uni katamtu
Sanadyan, ana uga tembung-tembung sajeroning basa Nippon sing dumadi saka sawanda kaya ta: 目 "me" (mata), 木 "ki" (wit), 二 "ni" (loro), lsb
Aksara iki diajaraké ing tataran durung wiyata (TK) ing Nippon
Pirsani informasi ngenani Basa Jepang ing KamusWiki
Wikibooks gadhah buku kanthi sesirah
Stockholm Stockholm [stɔkːɔlm] iku kutha krajan Swèdhen
Kutha iki sing ndunungi watara 760.000 jiwa sajeroning kutha iku dhéwé, nanging bisa nganti 1.704.930 jiwa (2005) kanggo Stockholm Raya
Kutha iki nduwé tlatah sing jembaré 188 km².
ABBA ABBA (1972–1982) iku golongan musik pop saka Swèdhen, minangka salah siji artis paling suksès saka Skandinavia
Dumadi saka Benny Andersson, Björn Ulvaeus, Agnetha Fältskog, lan Anni-Frid Lyngstad
Sadurungé dadi ABBA, Fältskog lan Ulvaeus wis nikah lan sabanjuré sawisé dadi siji golongan, Lyngstad lan Andersson uga banjur nikah
Nanging kaloro pasangan iki banjur pirak
"ABBA" iku akronim saka aksara pisanan jeneng anggota-anggotané.
Vojvodina Provinsi Otonomi Vojvodina (basa Serbia: Аутономна Покрајина Војводина atau "Autonomna Pokrajina Vojvodina") iku salah siji provinsi otonomi Serbia
Dumunung ing sisih lor nagari iki, ing dataran Pannonia
Kutha krajan lan kutha gedhé dhéwé ing Vojvodina yaiku Novi Sad lan kutha gedhé dhéwé kaloro yaiku Subotica
Sacara ètnis, budaya, lan kanthi linguistik Vojvodina dumadi saka 26 golongan ètnis béda-béda lan 6 basa resmi.
Besut Besut iku putuné Semar ing pewayangan gagrag Jawa Wétanan, ya iku Bagong, alias Mangunhadi Wangsa
Bagong duwé anak kang aran besut.
Suradadi, Gringsing, Batang Suradadi, (Basa Indonésia: Surodadi) Iku désa nang Gringsing, Batang, Kabupaten Batang, Provinsi Jawa Tengah, Indonesia
Anane Desa Surodadi ora bisa uwal saka crita rakyat utawa pendiri Desa Surodadi, yaiku Mbah Kyai Hasan Khoir, dhèwèké minangka prajurit sekan Kasultanan Mataram
Nalika iku Kasultanan Mataram dipimpin déning Sultan Agung nang taun 1628 M
Nalika iku Sultan Agung ngirim wadyabala meng Batavia ndhèrèk wadyabala Mataram seng dipimpin déning Pangeran Tumenggung Bahurekso utawa Bupati Kendal nang wektu iku, minangka tentara Mataram Lor, sakwise Batavia tentara Mataram kalah karo akeh sing mati karo akeh sing slamet, kalebu Kyai Hasan Khoir sing bali meng Kendal
Prajurit kang isih urip akeh seng padha mlayu menyang alas karo wusanane ngadegake dhaerah/desa kayata Pangeran Sambong, Kyai Kendil Wesi, Kyai Gentong Lontong, Kyai Krinci, Ki Demang Sulang karo uga Mbah Hasan Khoir sing mbukak Desa Surodadi.
Limpung, Limpung, Batang Limpung iku désa ing Kacamatan Limpung, Kabupatèn Batang, Provinsi Jawa Tengah, Indonésia
Limpung punika salah satunggaling laladan ingkang ngasilaken Emping
Wangunan sekolahe uga wis akèh, kaya ta TK,SD,Play Group,SMP,lan SMK.
Kuripan, Subah, Batang Kuripan, iku salah siji désa / Kalurahan ing Kacamatan Subah, Kabupatèn Batang, Provinsi Jawa Tengah, Indonésia
Desa Kuripan mujudake dhaerah kang nduweni alas lan kawasan perkebunan kang jembar, uga nduweni dhaerah pesisir lan cekungan kali
Kuripan uga nduweni stasiun cilik saengga wilayah desa kasebut diliwati sepur jalur ganda
Kanggo tekan lokasi Desa Kuripan butuh wektu kurang luwih 15-20 menit saka pusat Kecamatan Subah, jarake kurang luwih 7 km
Batas Wilayah Desa Lèr: Laut Jawa Sisih kidul : Desa Gondang Sisih Wetan: Desa Kemiri Barat Kulon : Desa Sengon "Pembagian Wilayah Dusun"' Desa Kuripan kaperang dados 2 (rong) dusun, inggih menika: 1
Dukuh Krajan (RW I) 2
Dukuh Karangsari (RW II) Gunggunge RT ana 9, dumadi saka 6 RT ing Dukuh Krajan, lan 3 RT ing Dukuh Karangsari.Kuripan nduweni tlatah pesisir sing uga dadi tujuan wisata sing ambane 10.00 Ha, uga rong kali
Desa Kuripan uga diliwati jalur sepur dobel karo stasiun cilik siji sing uga ana ing Desa Kuripan
Jenis Tanah Teknis Irigasi Sawah: 0 Ha "Sawah Irigasi Semi Teknik': 55 Ha Tawah Udan Sawah : 87,7 Ha "Sawah pasang surut': 0 Ha Area Sawah : 142,7 Ha Obyek wisata Wonten ing desa Kuripan wonten papan wisata alam ingkang sae sanget lan kathah pengunjung ingkang kasengsem, boten namung saking masyarakat Kuripan piyambak, nanging ugi warga saking daerah sanes, kadosta
Pantai Kuripan buka 24 jam utawa sedina muput
Saben dina pantai iki uga dibukak kanggo turis.Pantai Kuripan uga populer karo spot Floating Cafe sing menjorok menyang pantai